

**Қазақстан Республикасы орта білім беру ұйымдарының ақпараттық-коммуникациялық жүйелеріне кең жолақты қолжетімділікті қамтамасыз ету жөніндегі пилоттық жоба шеңберінде тауарлар мен көрсетілетін қызметтер сатып алынатын тұлғаларды айқындау туралы**

Қазақстан Республикасы Үкіметінің 2023 жылғы 5 желтоқсандағы № 1078 қаулысы

      "Мемлекеттік сатып алу туралы" Қазақстан Республикасы Заңының 39-бабы 3-тармағының 56) тармақшасына сәйкес Қазақстан Республикасының Үкіметі **ҚАУЛЫ ЕТЕДІ:**

      1. Осы қаулыға қосымшаға сәйкес Қазақстан Республикасы орта білім беру ұйымдарының ақпараттық-коммуникациялық жүйелеріне кең жолақты қолжетімділікті қамтамасыз ету жөніндегі пилоттық жоба шеңберінде тауарлар мен көрсетілетін қызметтер сатып алынатын тұлғалар айқындалсын.

      2. Осы қаулы қол қойылған күнінен бастап қолданысқа енгізіледі.

|  |  |
| --- | --- |
| *Қазақстан Республикасының*  *Премьер-Министрі* | *Ә. Смайылов* |

|  |  |
| --- | --- |
|  | Қазақстан Республикасы Үкіметінің 2023 жылғы 5 желтоқсандағы № 1078 қаулысына қосымша |

**Қазақстан Республикасы орта білім беру ұйымдарының ақпараттық-коммуникациялық жүйелеріне кең жолақты қолжетімділікті қамтамасыз ету жөніндегі пилоттық жоба шеңберінде тауарлар мен көрсетілетін қызметтер сатып алынатын тұлғалар**

|  |  |  |  |
| --- | --- | --- | --- |
| Р/с  № | Тауардың/көрсетілетін қызметтің атауы | Өнім берушінің атауы | БСН |
| 1 | Абоненттік терминалдар жиынтығы | "Старлинк Казахстан" жауапкершілігі шектеулі серіктестігі | 211040037501 |
| 2 | Ақпараттық-коммуникациялық жүйелерге кең жолақты қолжетімділіктің көрсетілетін қызметтері | "Старлинк Казахстан" жауапкершілігі шектеулі серіктестігі | 211040037501 |
| 3 | Ақпараттық-коммуникациялық жүйелерге кең жолақты қолжетімділіктің көрсетілетін қызметтері | "Республикалық ғарыштық байланыс орталығы" акционерлік қоғамы | 040340001739 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК